Datum: 18. 6. 2021

**ZADEVA: *Odgovori na vprašanja 1***

**ZVEZA: JHL-10/21**

Spoštovani,

posredujemo vam odgovore na vprašanja gospodarskih subjektov za javno naročilo št. **JHL-10/21** »**Zagotavljanje konvergenčnih storitev mobilne, IP in fiksne telefonije«**, ki smo jih prejeli preko Portala javnih naročil.

1. **VPRAŠANJE** (Datum prejema: 17.06.2021   10:43)**:**

V tehničnih specifikacijah pod točko 4.3 Tehnične specifikacije tipov mobilnih aparatov navajate "Ponudnik mora za 1., 2., 3. in 5. razred ponuditi tri (3) mobilne aparate, pri čemer mora biti vsak od različnega priznanega svetovnega proizvajalca (izbira med naslednjimi proizvajalci: Apple, Samsung, HTC, Sony, LG, Lenovo in drugi)."

Zanima nas ali pod "in drugi" lahko ponudniki ponudimo tudi aparate znamk kot so Xiaomi, Realme, Crosscall, Cat, ki so svetovno priznane znamke?

ODGOVOR:

Da, pri čemer pa naročnik opozarja ponudnike tudi na nadaljevanje tč. 4.3. Tehnične specifikacije tipov mobilnih aparatov, ki med drugim v točki 4.3.1 določa splošne tehnične zahteve, kot npr. mobilni aparati ne smejo biti zaklenjeni oziroma na kakršenkoli način vezani na enega ponudnika; v njih je možno vstaviti sim kartico kateregakoli ponudnika; na aparatu **morajo biti nameščene IOS zadnje verzije oz. operacijski sistem Android**, ki na dan nakupa oz. naročila aparata, ne sme biti starejši od 12 mesecev; itd.

1. **VPRAŠANJE** (Datum prejema: 17.06.2021   10:49)**:**

V točki 4,3. Tehnične specifikacije tipov mobilnih aparatov v zahtevah za 5. razred aparatov navajate, da "Starost modela aparata ne sme biti starejši od 6 mesecev".

Pozivamo vas, da omenjeni kriterij zvišate na 12 mesecev, da bomo lahko ponudniki ponudili ustrezen in širši nabor aparatov, ki ustrezajo specifikacijam.

ODGOVOR:

Starost modela mobilnega aparata 5. razred se ne spremeni.

Sestavni del razpisne dokumentacije so tudi vse morebitne spremembe, dopolnitve in popravki razpisne dokumentacije ter pojasnila in odgovori na vprašanja ponudnikov s strani naročnika. Ponudniki naj pri pripravi ponudbe upoštevajo odgovore/pojasnila naročnika.

Lep pozdrav!

**JAVNI HOLDING Ljubljana, d.o.o.**

Sektor za javna naročila